SENSORINĖS ĮRANGOS
TECHNINĖ SPECIFIKACIJA

1. SĄVOKOS IR SUTRUMPINIMAI/ BENDRA INFORMACIJA
1.1. Pirkėjas / Perkančioji organizacija – Alytaus rajono savivaldybės administracija
1.2. Tiekėjas – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Pirkėjas sudarys šio Pirkimo sutartį. 
1.3. Sutartis – Pirkimo sutartis, sudaroma tarp Tiekėjo ir Pirkėjo dėl šio Pirkimo objekto.

2. BENDRIEJI REIKALAVIMAI
2.1. Pirkimo objektas – toliau išvardyta sensorinė įranga, jų pristatymas, komplektavimas, montavimas, suderinimas ir paruošimas naudoti. 
2.2. Tiekimo vieta – Vytauto g. 18, Simnas, Alytaus r. sav. (Simno gimnazijos specialiojo ugdymo skyrius). Pirkimo dalys, terminai ir kainodara nustatomi pirkimo sąlygose.
	Nr.
	Reikalavimas

	B1
	Įranga nauja ir nenaudota, su visais veikimui reikalingais priedais, tvirtinimo, maitinimo ir ryšio priemonėmis. Elektriniai įrenginiai tinkami Lietuvos elektros tinklui. Leidžiami skirtingų gamintojų komponentai.

	B2
	Tiekėjas atsako už jo siūlomo komplekto suderinamumą. Iš vienos planšetės sąsajos valdomi 1 pozicijos vaizdas ir garsas bei 2 ir 5 pozicijų spalvos pagal 1.6 punktą. 6 pozicijos kubu keičiamos tos pačios grupės spalvos. Kiti gaminiai valdomi jų eilutėje nurodytu būdu. Privalomai siejamos poros: 2 su 4; 8 su 9; 22 su 23. Už bendrą 1, 2, 5 ir 6 pozicijų veikimą atsakingas 1 poziciją tiekiantis vykdytojas. Pirkimas apima visas paslaugas, būtinas tam, kad Perkančioji organizacija galėtų naudoti įrangą pagal paskirtį: pristatymą, surinkimą, montavimą, diegimą, integravimą, konfigūravimą, paleidimą, funkcinį patikrinimą ir darbuotojų apmokymą, jeigu konkrečiai įrangai tokios paslaugos yra reikalingos.

	B3
	Leidžiami lygiaverčiai techniniai sprendiniai ir kelių komponentų rinkiniai, kai jie kartu atitinka visus nustatytus funkcinius ir kiekybinius reikalavimus. Kiekviena nuoroda į standartą suprantama su žodžiais „arba lygiavertis“. Vien kitokia gaminio forma ar naudojama technologija nėra neatitiktis, jei nustatyti reikalavimai įvykdyti.

	B4
	Tiekėjas pasiūlyme nurodo siūlomo gaminio gamintoją ir modelį, o individualiai gaminamam gaminiui – jo identifikavimą. Pateikiamos faktinės techninės charakteristikos ir jų atitiktį pagrindžianti informacija.
Atitiktis gali būti grindžiama: gamintojo techniniu aprašu; katalogu; instrukcija; brošiūra; bandymo dokumentu;
nuoroda į gamintojo ar oficialaus tiekėjo interneto svetainę; kitu lygiaverčiu techniniu dokumentu.
Individualiai gaminamam gaminiui gali būti pateikiamas techninis aprašas, brėžinys ir (ar) vaizdinė medžiaga.
Vien įrašo „atitinka“ arba techninės specifikacijos teksto nukopijavimo nepakanka.

	B5
	Prekėms taikomi jų grupei privalomi ES ir nacionaliniai gaminių saugos reikalavimai. CE ženklinimas ir ES atitikties deklaracija pateikiami tik toms prekėms, kurioms jie privalomi. Tiekėjas nurodo gamintojo nustatytą naudotojų amžių, apkrovą bei kitus naudojimo apribojimus; jie turi atitikti pirkimo dokumentuose nurodytą naudotojų grupę.

	B6
	Suteikiama ne trumpesnė kaip 24 mėnesių tiekėjo garantija nuo tinkamo perdavimo. Į kainą įskaičiuoti garantinių trūkumų šalinimo darbai ir su jais susijęs transportavimas. Eksploatacinių medžiagų įprastas sunaudojimas nėra garantinis trūkumas. Garantijos vykdymo tvarka nustatoma sutartyje.

	B7
	Pateikiamos naudojimo, valymo ir priežiūros instrukcijos lietuvių kalba, įrangos bei licencijų sąrašas ir administravimo duomenys. Programinė įranga gali būti valdoma piktogramomis arba turėti kitakalbę sąsają, kai pateikiamas lietuviškas pagrindinių veiksmų vadovas. Pirkėjas neįpareigojamas naudoti tiekėjo asmeninių paskyrų.

	B8
	Minkštų gaminių ir kitų gaminių, kuriems gamintojas siūlo spalvų pasirinkimą, spalva parenkama iš tiekėjo siūlomo gamintojo standartinio asortimento prieš pateikiant galutinį užsakymą. Konkretus RAL, Pantone ar kitas tikslus atspalvis nereikalaujamas, jeigu atskiroje pozicijoje nenustatyta kitaip.
Techninėje specifikacijoje pateikti scheminiai vaizdai ar patalpos schema nenustato konkretaus gaminio proporcijų, formos ar gamintojo.

	B9
	Įranga turi būti tinkama naudoti numatytoje patalpoje. Perkančiosios organizacijos pateikiama įrangos išdėstymo schema yra preliminari. Galutinės įrangos montavimo vietos prieš montavimą tikslinamos atsižvelgiant į: konkrečių siūlomų gaminių matmenis; gamintojo montavimo reikalavimus; saugaus naudojimo zonas; patalpos konstrukcijas;
faktines patalpos sąlygas.

	B10 
	Kai konkrečiai įrangai tai reikalinga, į kainą įtraukiamas jos pristatymas, surinkimas, montavimas, diegimas, integravimas, konfigūravimas, paleidimas, funkcinis patikrinimas ir darbuotojų supažindinimas su pagrindinėmis naudojimo funkcijomis.
Pirkimui taikomi pirkimo dokumentuose nustatyti žaliesiems pirkimams taikomi aplinkos apsaugos kriterijai.



2.3. Įrangos ir priemonių reikalavimai
2.3.1. Kiekis nurodomas visai pozicijai. Vienas komplektas apima visus atitinkamos pozicijos reikalavimuose nurodytus elementus.
	Pozicija ir pavadinimas
	Kiekis
	Minimalūs reikalavimai
	Tiekėjo duomenys ir įrodymas

	1. Interaktyvi sensorinės aplinkos valdymo sistema
	1 vnt.
	1.1. Komplekte: projektorius su laikikliu, planšetė su jutikliniu ekranu, programinė įranga, belaidžio ryšio imtuvai ir valdikliai, stiprintuvas ir ne mažiau 2 garsiakalbiai. Stiprintuvas bei ryšio funkcijos gali būti integruoti. Jei programai reikia atskiro kompiuterio, jis įskaičiuotas.
1.2. Projektoriaus tikroji raiška bent 1280 × 800, šviesos srautas bent 4000 lm pagal ISO 21118 arba lygiavertį standartą ar palyginamą ANSI metodiką. Vaizdo plotis ne mažiau 2,0 m ir aukštis ne mažiau 1,5 m, neiškraipant kraštinių santykio. Šviesos šaltinio deklaruota trukmė ne mažiau 6000 val.
1.3. Mobili planšetė: ekranas ne mažiau 10 colių, raiška ne mažiau 1280 × 720. Belaidis valdymas per Wi-Fi, įkroviklis ir apsauginis dėklas arba stovas. Bluetooth imtuvas ir Wi-Fi valdiklis gali būti atskiri, integruoti arba pakeisti lygiaverčiu sprendiniu, užtikrinančiu čia nurodytas ryšio funkcijas.
1.4. Ne mažiau 120 skirtingų paruoštų vaizdų, temų ar scenarijų su garso turiniu; pateikiamas numeruotas sąrašas. Visos būtinos programos ir šio turinio naudojimo teisės įskaičiuotos ne mažiau 5 metams be papildomų privalomų mokesčių.
1.5. Vienoje planšetės sąsajoje pasirenkamas turinys, paleidžiami ir pristabdomi vaizdas bei garsas, keičiamas garsumas. Galima įkelti savo vaizdo arba garso turinį.
1.6. Toje pačioje sąsajoje parenkama abiejų 2 pozicijos vamzdžių ir 5 pozicijos gijų pastovi spalva arba automatinė spalvų kaita. Pateikiama jungimo schema, visi adapteriai ir sukonfigūravimas. 6 pozicijos valdiklis veikia su šia grupe.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	2. Burbulų vamzdis
	2 vnt.
	2.1. Vandeniu užpildomas skaidrus vamzdis su oro burbuliukais ir keičiamų spalvų LED apšvietimu. Bendras aukštis su pagrindu ne mažiau 200 cm, skaidraus vamzdžio skersmuo ne mažiau 20 cm.
2.2. Automatinė spalvų kaita, pasirenkama pastovi spalva ir burbuliukų įjungimas bei išjungimas.
2.3. Spalvas valdo 1 pozicijos sistema ir 6 pozicijos valdiklis. Įskaičiuota visa ryšio įranga ir pritaikymas 4 pozicijos platformai.
2.4. Sumontuojamas paruoštas naudoti, su apsauga nuo apvirtimo, pradinei eksploatacijai reikalingomis priemonėmis ir priežiūros instrukcija.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę: 

	3. Nedūžtantis sieninis veidrodis
	2 vnt.
	3.1. Akrilinis, polikarbonatinis arba kitas lygiavertis veidrodinis paviršius, kuris sudužęs nesudaro pavojingų stiklo šukių.
3.2. Kiekvienos sumontuotos veidrodžio plokštumos plotis ne mažiau 110 cm, aukštis ne mažiau185 cm; leidžiama sujungti suderintas plokštes, jei siūlės nepavojingos.
3.3. Sumontuojamas prie sienos su reikiamu pagrindu ir tvirtinimu pagal gamintojo nurodymus; kraštai uždengti arba saugiai apdirbti.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	4. Minkšta kampinė platforma dviem burbulų vamzdžiams
	1 vnt.
	4.1. Viena platforma arba sujungtų modulių komplektas, uždengiantis abiejų 2 pozicijos vamzdžių pagrindus ir sudarantis minkštą sėdėjimo bei atramos paviršių.
4.2. Bendri horizontalūs matmenys ne mažesni kaip 110×110 cm, aukštis 25–40 cm; forma pritaikyta numatytam patalpos kampui.
4.3. Stabili laikanti konstrukcija su paminkštinimu. Apmušalas valomas drėgnai ir atsparus bent vienam gamintojo leidžiamam dezinfekavimo būdui; pateikiama priežiūros instrukcija.
4.4. Paliekama prieiga vamzdžių priežiūrai ir saugus kabelių bei 5 pozicijos gijų išvedimas; tiekėjas pritaiko platformą konkretiems vamzdžiams.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę::

	5. Šviesolaidžio gijų komplektas
	1 vnt.
	5.1. Ne mažiau 200 sensoriniam lytėjimui skirtų šviesolaidžio gijų(pluoštas), kiekvienos ilgis ne mažiau 2 m.
5.2. Komplekte spalvas keičiantis šviesos šaltinis ir maitinimas; naudotojo liečiamoje gijų dalyje nėra elektrinių laidininkų.
5.3. Automatinė spalvų kaita ir pasirenkama pastovi spalva; valdymas suderintas su 1 ir 6 pozicijomis.
5.4. Gijų galai uždari arba saugiai apdirbti; pateikiama gamintojo valymo instrukcija.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	6. Spalvų valdymo kubas
	1 vnt.
	6.1. Minkšta arba kita saugiai rankomis valdoma priemonė, kuria naudotojas fiziniu veiksmu pasirenka suderinamos sensorinės įrangos spalvą.
6.2. Turi būti galima pasirinkti ne mažiau kaip 4 skirtingas spalvas.
6.3. Priemonė belaidžiu arba kitu saugiu būdu valdo 2 ir 5 pozicijų įrangos spalvas. Leidžiamas kubas, daugiabriaunė priemonė, mygtukų valdiklis ar kitas funkcionaliai lygiavertis sprendimas.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	7. Šviesolaidinė užuolaida
	1 vnt.
	7.1. Pakabinamos lytėjimui skirtos šviesolaidžio gijos; užuolaidos plotis ne mažiau 1 m, kabančios gijų dalies ilgis ne mažiau 2 m.
7.2. Komplekte šviesos šaltinis, maitinimas, pakabinimo konstrukcija ir saugus montavimas.
7.3. Automatinė spalvų kaita ir galimybė komplekte pateikiamu belaidžiu valdikliu parinkti pastovią spalvą.
7.4. Pateikiami gamintojo nurodymai dėl gijų valymo ir saugaus naudojimo.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	8. Reguliuojamo aukščio šviesos stalas
	1 vnt.
	8.1. Stalas su iš apačios apšviečiamu skaidriu arba pusiau skaidriu darbiniu paviršiumi, tinkamu smėlio, spalvų ir formų veikloms. Leidžiamas saugiai sujungtas stalo ir šviesos panelių komplektas.
8.2. Stalviršis ne mažiau 150 × 60 cm. Ant apšviečiamos dalies vienu metu turi tilpti abi 9 pozicijos vonelės.
8.3. Darbinis aukštis reguliuojamas apimant 60–85 cm intervalą. Pasirinkta padėtis užfiksuojama. Reguliavimo būdas neribojamas.
8.4. Apsaugoti kraštai, priemones sulaikantis apvadas arba vonelių tvirtinimas; komplekte visas stalas, maitinimas ir surinkimas.
8.5. Numatytas piešimas 23 pozicijos markeriais ant gamintojo tam leidžiamo paviršiaus. Jei negalima piešti tiesiogiai ant stalviršio, į komplektą įtraukiama tinkama skaidri apsauginė piešimo plokštė. Užrašai nuvalomi drėgna šluoste pagal abiejų gamintojų instrukcijas.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	9. Skaidri vonelė smėlio ir vandens veikloms
	2 vnt.
	9.1. Nuimama skaidri, vandeniui nelaidi vonelė iš akrilo arba lygiavertės medžiagos, su pakeltais borteliais ir saugiais kraštais.
9.2. Vidinis naudojamas plotis ne mažiau 40 cm, ilgis ne mažiau 55 cm.
9.3. Abi vonelės vienu metu stabiliai telpa ant 8 pozicijos apšviečiamos dalies. Pateikiamas valymo būdas.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	10. Smėlis šviesos stalo veikloms
	2 kg
	10.1. Ne mažiau 1 kg švaraus natūralaus smėlio, gamintojo skirto žaidimų ar ugdymo veikloms.
10.2. Ne mažiau 1 kg rankomis formuojamos sensorinės smėlio masės, sudarytos iš nemažiau 2 skirtingų spalvų. 
10.3. Priemonės tinkamos naudoti 9 pozicijos vonelėse. Pateikiamos pakartotinai uždaromos laikymo pakuotės ir naudojimo instrukcija.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	11. Aromatų sklaidos komplektas
	1 vnt.
	11.1. Elektrinis aromatų difuzorius su automatinio išjungimo ištuštėjus bakui funkcija.
11.2. Įjungiamas ir išjungiamas spalvotas apšvietimas; vandens talpa ne mažiau 500 ml.
11.3. Pateikiama ne mažiau 12 skirtingų prietaisui tinkamų kvapiųjų priemonių, bendras kiekis ne mažiau 120 ml; pateikiama sudėtis ir naudojimo nurodymai.
11.4. Pateikiamas maitinimas ir valymo instrukcija; įrenginys skirtas kvapui skleisti patalpoje.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	12. Pakabinamos kokoninio tipo supynės
	1 vnt.
	12.1. Pakabinamas minkšto audinio įrenginys, apgaubiantis naudotoją ir turintis atvirą pasiekiamą įėjimą; leidžia ramų siūbavimą.
12.2. Gamintojo deklaruojama naudotojo apkrova ne mažiau 100 kg; įrenginys skirtas naudoti patalpose.
12.3. Pateikiamas visas pakabinimo rinkinys ir montavimas, pritaikytas patalpos laikančiajai konstrukcijai; pateikiama montavimo schema.
12.4. Pateikiama gamintojo naudojimo ir valymo instrukcija, leistinas naudotojo amžius bei reikalinga laisva naudojimo erdvė.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	13. Minkštas supamas fotelis
	2 vnt.
	13.1. Paminkštintas pasyviai supamas fotelis su atlošu ir šoninėmis atramomis.
13.2. Bendras ilgis ne mažiau 130 cm, plotis ne mažiau 80 cm. Galima platesnė versija, jei ji telpa paskelbtoje naudojimo vietoje.
13.3. Apmušalas valomas drėgnai ir atsparus bent vienam gamintojo leidžiamam dezinfekavimo būdui. Pateikiama priežiūros instrukcija, leidžiama apkrova ir saugaus supimo sąlygos.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę::

	14. Pasunkinta antklodė, apie 3 kg
	2 vnt.
	14.1. Pasunkinta antklodė, kurios svoris 3,0–3,6 kg; užpildas uždaras ir paskirstytas atskirose ląstelėse arba lygiaverčiu būdu.
14.2. Plotis 80–110 cm, ilgis 100–140 cm; medvilnė arba lygiavertis minkštas, prižiūrimas audinys.
14.3. Pateikiama valymo instrukcija ir gamintojo nurodymai dėl naudojimo nepilnamečiams; prieš naudojimą antklodę individualiai parenka atsakingas specialistas.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę::

	15. Pasunkinta antklodė, apie 2 kg
	1 vnt.
	15.1. Masė – 1,8–2,8 kg.
15.2. Užpildas paskirstytas ląstelėse arba lygiaverčiu būdu.
15.3. Plotis – apie 60–100 cm, ilgis – apie 70–120 cm.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	16. Mobilus interaktyvus grindų projektorius
	1 vnt.
	6.1. Mobilus, patalpoje perstumiamas interaktyvios projekcijos įrenginys. Komplekte: projektorius; kompiuterinė arba integruota valdymo sistema; judesio ar kitas naudotojų veiksmus fiksuojantis jutiklis; garso įranga; valdymo įranga.
16.2. Sistema turi būti tinkama interaktyviai projekcijai ant grindų ir bent vieno kito horizontalaus paviršiaus, pavyzdžiui, stalo ar lovos.
16.3. Projektoriaus tikroji raiška – ne mažesnė kaip 1024 × 768 arba lygiavertė.
Šviesos srautas – ne mažesnis kaip 3 500 lm pagal ISO, ANSI arba lygiavertę metodiką.
16.4. Sistema turi turėti ne mažiau kaip 100 skirtingų interaktyvių veiklų, tarp jų – sensorinių, pažintinių ir judesio veiklų.
16.5. Sistema turi reaguoti bent į dviejų naudotojų veiksmus vienu metu arba sudaryti galimybę keliems naudotojams kartu dalyvauti veikloje.
16.6. Visos būtinos programos ir naudojimo teisės ne trumpesniam kaip 5 metų laikotarpiui įskaičiuotos į kainą.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę::

	17. Sieninė šviečianti šviesolaidžio panelė
	1 vnt.
	17.1. Prie sienos montuojama panelė su šviesolaidžio šviesos taškais arba gijomis; kiekviena pagrindinė plokštumos kraštinė ne mažiau kaip 60 cm.
17.2. Spalvas keičiantis apšvietimas su automatiniu režimu ir pasirinktos spalvos nustatymu.
17.3. Komplekte šviesos šaltinis, maitinimas ir nuotolinis laidinis arba belaidis valdiklis.
17.4. Montuojama su saugiu tvirtinimu, apsaugotais kraštais ir naudotojui neprieinamomis elektrinėmis dalimis.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę::

	18. Masažinis fotelis
	1 vnt.
	18.1. Masažuoja nugarą ir kojas. Įjungiamas nugaros arba juosmens šildymas, komplekte valdymo pultas.
18.2. Ne mažiau 5 automatinės programos ir 5 gamintojo aprašyti masažo būdai. Reguliuojamas intensyvumas ir (ar) greitis. Yra kūno padėties arba masažo zonos pritaikymo funkcija.
18.3. Reguliuojami atlošas ir kojų atrama; galima atlošta padėtis su pakeltomis kojomis.
18.4. Ilgis visiškai atloštoje padėtyje ne didesnis kaip 210 cm, leidžiama naudotojo masė ne mažiau 130 kg. Valomas apmušalas.
18.5. Pateikiamos leistinos naudotojų amžiaus ir ūgio ribos, naudojimo bei priežiūros instrukcija. Jos turi atitikti pirkėjo nurodytą naudotojų grupę.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę::

	19. Šviesolaidinis kilimas
	1 vnt.
	19.1. Grindims skirtas kilimas su įaustais šviesolaidžiais, šviečiančiais kintamomis spalvomis.
19.2. Naudotojas turi galėti pakeisti šviesos spalvą komplekte pateiktu laidiniu arba belaidžiu valdikliu.
19.3. Pateikiamas visas veikiantis komplektas: kilimas, su juo suderintas šviesos šaltinis, valdiklis, maitinimo adapteris ir reikalingos jungtys.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	20. Interaktyvus šviesos ir garso sienos skydas su veiklos takeliu
	1 kompl.
	20.1. Vieną komplektą sudaro prie sienos tvirtinamas šviečiantis skydas ir ant grindų dedamas veiklos takelis.
20.2. Žingsniuojant arba šokinėjant ant takelio turi būti aktyvuojami garsai ir atitinkami sieninio skydo spalvų pokyčiai; abi dalys turi veikti kaip viena sistema.
20.3. Ne mažiau kaip 4 pasirenkamos programos; turi būti bent tiesioginio priežasties ir pasekmės bei sekos ar atminties užduočių veikla. Garso lygis reguliuojamas.
20.4. Takelis paminkštintas, jo išorinis paviršius valomas drėgna šluoste. Kiekvienos pagrindinės dalies bent vienas matmuo – ne mažesnis kaip 90 cm.
20.5. Į komplektą įtraukiami visi valdikliai, jungtys, sienos tvirtinimo priemonės ir maitinimo įranga. Tiekėjas nurodo minimalią svorio ar poveikio ribą, reikalingą takeliui aktyvuoti.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę::

	21. Veidrodinė panelė su išgaubtais kupolais
	1 vnt.
	21.1. Prie sienos montuojama viena panelė arba atskirai saugiai pritvirtintų panelių grupė su ne mažiau kaip 9 išgaubtais veidrodiniais kupolais.
21.2. Bendro veidrodinių panelių lauko plotis ir aukštis ne mažesni kaip 78 cm. Jei naudojamos kelios panelės, jos montuojamos greta, tarpais nedidinant reikalaujamo ploto.
21.3. Akrilo arba lygiavertis saugus atspindintis paviršius, apsaugoti kraštai. Visos plokštės ir sienos tvirtinimo priemonės įskaičiuotos.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	22. Šviečiantis piešimo molbertas
	1 vnt.
	22.1. Stabili piešimo lenta su stovu arba lygiaverčiu stabiliu pagrindu, tinkama naudoti molberto padėtyje.
22.2. Apšviestas skaidrus arba pusiau skaidrus piešimo paviršius, tinkamas gamintojo leidžiamoms drėgnai nuvalomoms piešimo priemonėms.
22.3. Galima keisti šviesos spalvą, reguliuoti jos ryškumą ir pasirinkti bent du švietimo režimus, įskaitant pastovų švietimą.
22.4. Darbinis piešimo plotas – ne mažesnis kaip 50 × 40 cm; pateikiamas valdiklis ir maitinimo priemonės.
22.5. Tiekėjas patvirtina 23 pozicijos markerių suderinamumą su siūlomu paviršiumi; piešinys turi nusivalyti drėgna šluoste nepažeidžiant paviršiaus.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	23. Drėgnai nuvalomų ryškių spalvų markerių rinkinys
	1 rink.
	23.1. Ne mažiau kaip 8 markeriai, kiekvienas skirtingos spalvos; ryškūs fluorescenciniai arba skystos kreidos markeriai šviečiantiems piešimo paviršiams.
23.2. Užrašai ant konkretaus 22 pozicijos molberto ir perkamo šviesos stalo paviršiaus nuvalomi drėgna šluoste.
23.3. Tiekėjas patvirtina suderinamumą su abiem paviršiais ir pateikia naudojimo bei valymo instrukcijas.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	24. Sėdmaišis su drėgmei atspariu užvalkalu
	3 vnt.
	24.1. Sėdmaišis su granulėmis arba lygiaverčiu prie kūno prisitaikančiu užpildu.
24.2. Užpildas laikomas atskirame vidiniame maiše arba lygiavertėje uždaroje vidinėje talpoje. Išorinis užvalkalas nuimamas.
24.3. Užvalkalas atsparus išsiliejusiam vandeniui ir valomas pagal gamintojo instrukciją.
24.4. Bendras ilgis ir plotis 60–110 cm, aukštis 60–100 cm. Gamintojo nustatyta paskirtis atitinka numatytą naudotojų grupę.
	Gamintojas ir modelis:

Reikšmės pagal punktų numerius:

Nuoroda į gamintojo ar oficialaus tiekėjo interneto svetainę:

	25. Didelis prie kūno formos prisitaikantis minkštas sėdmaišis
	1 vnt.
	25.1. Minkštas sėdmaišis su porolono gabalėlių, granulių arba lygiaverčiu prie kūno formos prisitaikančiu užpildu.
25.2. Skersmuo – ne mažiau kaip 125 cm; gamintojo nurodomas sėdėjimo aukštis intervale nuo 40–60 cm.
25.3. Intensyviam naudojimui skirtas apmušalas, kurio paviršius valomas drėgna šluoste gamintojo nurodytu būdu; leidžiama dirbtinė oda arba funkcionaliai lygiavertė danga.
25.4. Leidžiamas standartinis arba pagal pateiktą brėžinį ir medžiagų aprašą pagamintas baldas; siūloma komplektacija turi atitikti visus nurodytus minimumus.
	Gamintojas ir modelis:

Nuoroda į gamintojo ar oficialaus tiekėjo interneto svetainę:

	26. Šviečiančių vaizdinių lubų LED panelių komplektas
	1 kompl.
	26.1. Ne mažiau kaip 6 LED panelės su ramių gamtos vaizdų ar kita suderinta vaizdine tema; tema pasirenkama iš siūlomo asortimento.
26.2. Kiekvieno modulio nominalūs matmenys – 60 × 60 cm su ±5 cm tolerancija.
26.3. Šviesos ryškumas reguliuojamas komplekte pateikiamu valdikliu; visų siūlomų panelių maitinimo ir valdymo įranga įskaičiuota.
26.4. Komplektas pritaikomas faktinėms patalpos luboms: montuojamas į pakabinamas lubas arba pateikiama tinkama prie lubų tvirtinama konstrukcija.
	Gamintojas ir modelis:

Nuoroda į gamintojo ar oficialaus tiekėjo interneto svetainę:

	27. Interaktyvus 3D smėlio reljefo pažinimo stalas
	1 vnt.
	27.1. Sistema realiuoju laiku turi atpažinti naudotojo formuojamo smėlio reljefo aukščio pokyčius ir pagal juos keisti projekciją ant smėlio paviršiaus. Vien tik naudotojų judesį registruojanti projekcija nelaikoma lygiaverte.
27.2. Sistema turi būti tinkama veiklai bent dviem naudotojams.
27.3. Projektoriaus tikroji raiška – ne mažesnė kaip 1280 × 800 arba lygiavertė.
Šviesos srautas – ne mažesnis kaip 2 800 lm pagal ISO, ANSI ar kitą lygiavertę metodiką.
27.4. Smėlio rezervuaro darbinis plotas turi būti pakankamas bent dviem naudotojams vienu metu.
27.5. Į komplektą įtraukiamas visas normaliam sistemos naudojimui būtinas smėlio kiekis.
27.6. Sistema turi turėti ne mažiau kaip 20 skirtingų interaktyvių scenų ar veiklų.
27.7. Komplekte – rezervuaras, projektorius, reljefo jutiklis, kompiuteris arba integruota sistema, programinė įranga, jungtys ir montavimas.
	Gamintojas ir modelis:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	28. Minkštas privatumo namelis
	1 vnt.
	28.1. Namelis turi sudaryti uždarą arba dalinai uždarą privačią erdvę su laisvu įėjimu ir oro patekimu.
28.2. Plotis, gylis ir aukštis – kiekvienas ne mažesnis kaip 100 cm.
28.3. Minkšti arba paminkštinti saugūs paviršiai; išorinis apmušalas valomas drėgnu būdu pagal gamintojo instrukciją.
28.4. Surenkamas iš atskirų dalių, tiekiamas su visais sujungimais ir naudojimo instrukcija.
	Gamintojas ir modelis:

Reikšmės pagal punktų numerius:

Nuoroda į gamintojo ar oficialaus tiekėjo interneto svetainę:

	29. Gyvūno formos pasunkinta pečių pagalvėlė
	2 vnt.
	29.1. Minkšta gyvūno formos pagalvėlė, gamintojo skirta dėti ant pečių ar kaklo srities neužveržiant ir nesurišant aplink kaklą.
29.2. Vienos pagalvėlės masė nuo 1 iki 3 kg.
29.3. Odai malonus minkštas išorinis paviršius, uždarai laikomas pasunkintas užpildas ir gamintojo priežiūros bei saugaus naudojimo instrukcija.
	Gamintojas ir modelis:

Nuoroda į gamintojo ar oficialaus tiekėjo interneto svetainę:

	30. Minkštas kvėpavimą imituojantis gyvūnas
	2 vnt.
	30.1. Minkštas atpažįstamo gyvūno pavidalo žaislas, tinkamas laikyti ant kelių arba glėbyje.
30.2. Įjungtas automatiškai atlieka ritmingą fizinį krūtinės ar pilvo kilimo ir leidimosi judesį, imituojantį ramų kvėpavimą.
30.3. Tiekiamas paruoštas naudoti su pradiniu maitinimo elementų komplektu arba įkraunama baterija ir įkrovimo priemonėmis; pateikiamos priežiūros instrukcijos.
	Gamintojas ir modelis:

Nuoroda į gamintojo ar oficialaus tiekėjo interneto svetainę:

	31. Paminkštintas kamuoliukų baseinas su apšvietimu
	1 vnt.
	31.1. Paminkštintas baseinas su integruotu apšvietimu, leidžiančiu pasirinkti ne mažiau kaip 16 šviesos spalvų; tiekiami maitinimo ir valdymo priedai.
31.2. Komplekte ne mažiau kaip 1000 kamuoliukų, jų skersmuo 6–8 cm.
31.3. Tvirtas ir paminkštintas pagrindas bei sienelės; danga valoma ir dezinfekuojama bent vienu gamintojo aiškiai leidžiamu būdu.
31.4. Baseino išorinis ilgis ir plotis – ne mažiau kaip 150 cm, sienelių aukštis 60–75 cm. Dangos spalva pasirenkama iš gamintojo siūlomo asortimento.
	Gamintojas ir modelis:

Nuoroda į gamintojo ar oficialaus tiekėjo interneto svetainę:

	32. Minkštų geometrinių figūrų rinkinys
	1 vnt.
	32.1. Rinkinyje ne mažiau kaip 8 atskiros skirtingų formų ir dydžių minkštos geometrinės figūros, skirtos vaikų konstravimui ir judesio veikloms.
32.2. Minkštas smūgius sugeriantis užpildas ir intensyviam naudojimui tinkamas, drėgnu būdu valomas apmušalas.
32.3. Tiekėjas pateikia viso rinkinio sudėtį, matmenis ir amžiaus paskirtį.
	Gamintojas ir modelis:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	33. Minkštų laiptelių ir čiuožyklos rinkinys
	1 vnt.
	33.1. Ne mažiau kaip 2 minkšti moduliai, sudarantys vieną laiptelių ir nusileidimo nuolydžio derinį.
33.2. Viso surinkto derinio aukštis aukščiausioje vietoje – ne mažiau kaip 50 cm.
33.3. Porolono arba lygiaverčio minkšto užpildo konstrukcija, saugiai aptraukta drėgnai valoma dirbtine oda ar lygiaverte danga.
33.4. Moduliai tarpusavyje suderinti; pateikiamas jų sudėjimo arba sujungimo būdas bei gamintojo leidžiamos naudojimo sąlygos.
	Gamintojas ir modelis:

Nuoroda į gamintojo ar oficialaus tiekėjo interneto svetainę:

	34. Sieninis taktilinių veiklų skydas
	1 vnt.
	34.1. Prie sienos tvirtinamas skydas su skirtingų tekstūrų, kietumo ir medžiagų lietimo zonomis.
34.2. Turi būti sudarytos lietimo ir smulkiosios motorikos veiklos, pavyzdžiui, kontūrų sekimas pirštais, skirtingų paviršių tyrinėjimas ar judančių elementų valdymas.
34.3. Skydo plotis ir aukštis – ne mažiau kaip 115 cm; pateikiamos saugaus tvirtinimo prie sienos priemonės.
	Gamintojas ir modelis:

Nuoroda į gamintojo ar oficialaus tiekėjo interneto svetainę:

	35. Komandinio bokšto statymo žaidimas
	1 vnt.
	35.1. Bendras virvelėmis valdomas pakėlimo įtaisas, kuriuo dalyviai kartu kelia kaladėles ir stato bokštą; tinkamas ir 12 dalyvių grupei.
35.2. Komplekte ne mažiau kaip 6 statomos kaladėlės, pakėlimo rėmas arba lygiavertė priemonė.
35.3. Pateikiamas laikymo / transportavimo krepšys arba lygiavertė priemonė ir žaidimo instrukcija.
	Gamintojas ir modelis:

Nuoroda į gamintojo ar oficialaus tiekėjo interneto svetainę:

	36. Kaladėlių balansavimo žaidimas
	1 vnt.
	36.1. Ne mažiau kaip 20 rankomis statomų ir balansuojamų elementų, besiskiriančių forma, dydžiu ir (ar) spalva.
36.2. Komplekte bent vienas užduoties parinkimo elementas, pavyzdžiui, kauliukas, ir žaidimo taisyklės.
36.3. Galima žaisti bent dviem asmenims, pakaitomis statant bendrą balansavimo konstrukciją.
36.4. Elementai skirti saugiai manipuliuoti rankomis; tinkamą naudotojų amžių nurodo gamintojas.
	Gamintojas ir modelis:

Nuoroda į gamintojo ar oficialaus tiekėjo interneto svetainę:

	37. Didelių elementų domino žaidimas
	1 vnt.
	37.1. Ne mažiau kaip 28 kontrastingai pažymėti domino elementai.
37.2. Vieno elemento ilgis ne mažiau kaip 18 cm, plotis ne mažiau kaip 7 cm.
37.3. Medis arba standi, plaunama ir rankomis patogiai suimama minkšta polimerinė medžiaga; briaunos ne aštrios.
37.4. Pridedamas visam rinkiniui skirtas transportavimo krepšys arba uždaroma dėžė.
	Gamintojas ir modelis:

Nuoroda į gamintojo ar oficialaus tiekėjo interneto svetainę:

	38. Sujungiamas taktilinis balansavimo takelis
	1 vnt.
	38.1. Ne mažiau kaip 8 tarpusavyje sujungiamos grindų tako detalės.
38.2. Viršutinis paviršius reljefinis, skirtas pėdų lytėjimo ir koordinacijos veiklai.
38.3. Iš elementų galima sudaryti daugiau kaip vieną tako išdėstymą; komplekte pateikiami visi naudojami jungiamieji elementai.
38.4. Gamintojas nurodo saugaus naudojimo sąlygas, leidžiamą apkrovą ir pagrindo reikalavimus.
	Gamintojas ir modelis:

	39. Pailgos formos mankštos kamuolys
	2 vnt.
	39.1. Pripučiamas pailgas, balnelio, riešuto ar lygiavertės stabilumą didinančios formos kamuolys.
39.2. Skersmuo nemažiau 50–60 cm, ilgis nemažiau 85–105 cm.
39.3. Gamintojas numato balansavimo, siūbavimo ar mankštos naudojimą; nurodomos saugios apkrovos ir pripūtimo sąlygos.
39.4. Pridedama pripūtimo priemonė ir kamštis, jei jie reikalingi naudojimui.
	Gamintojas ir modelis:

Nuoroda į gamintojo ar oficialaus tiekėjo interneto svetainę:

	40. Taktilinių diskų arba kilimėlių rinkinys
	1 rink.
	40.1. Ne mažiau 10 taktilinių elementų, sudarančių ne mažiau 5 aiškiai skirtingas paviršiaus tekstūras.
40.2. Ne mažiau 5 elementai skirti naudoti ant grindų ir yra ne mažiau 25 cm skersmens arba ne mažiau 25 cm kraštinės.
40.3. Elementai skirtingų spalvų, skirti liesti rankomis ir (ar) pėdomis; leidžiami papildomi mažesni rankomis liečiami elementai.
40.4. Paviršius valomas pagal gamintojo instrukciją; grindų elementų naudojimui nurodomi pagrindo ir stabilumo reikalavimai.
	Gamintojas ir modelis:

Nuoroda į gamintojo ar oficialaus tiekėjo interneto svetainę:

	41. Šviečiančių spalvotų lazdelių rinkinys
	1 rink.
	41.1. Ne mažiau kaip 10 atskirų rankomis laikomų arba liečiamų šviečiančių sensorinių elementų.
41.2. Apšvietimas aktyvuojamas naudotojo veiksmu – palietimu, paspaudimu, stukstelėjimu, judesiu arba kitu lygiaverčiu būdu.
41.3. Po aktyvavimo šviesa turi išlikti pakankamą laiką sensorinei veiklai arba būti valdoma naudotojo.
41.4. Visos veikimui būtinos baterijos arba įkrovimo priemonės įtrauktos į komplektą.
	Gamintojas ir modelis:

	42. Vibruojantis minkštas kamuolys
	2 vnt.
	42.1. Rankomis laikomas ar apkabinamas minkštas vibruojantis kamuolys arba minkšta suapvalinta pagalvėlė.
42.2. Ne mažiau 2 naudotojo pasirenkami vibracijos intensyvumo lygiai ir galimybė vibraciją išjungti.
42.3. Minkštas tekstilinis išorinis paviršius, valomas pagal gamintojo instrukciją.
42.4. Maitinimo baterijos arba įkrovimo priemonės įtrauktos į komplektą.
	Gamintojas ir modelis:

	43. Sieninis muzikinis ir taktilinis skydas
	1 vnt.
	43.1. Prie sienos montuojama priemonė garsų, ritmo ir taktilinių pojūčių tyrinėjimui.
43.2. Ne mažiau kaip 3 garsą sukuriančios veiklos ar elementai.
43.3. Ne mažiau kaip 3 skirtingos taktilinės veiklos, tekstūros ar medžiagos.
43.4. Bendras plotis arba aukštis – ne mažesnis kaip 90 cm.
	Gamintojas ir modelis:

	44. Veiklos sienelė
	1 vnt.
	44.1. Viena prie sienos tvirtinama veiklų sistema iš vienos ar daugiau plokščių, turinti ne mažiau 5 skirtingų veiklų zonas.
44.2. Veiklose turi būti sukimo, elementų vedžiojimo, rūšiavimo / atitikmenų paieškos, lytėjimo ir bent viena garsą sukurianti užduotis.
44.3. Bendras sumontuotų aktyvių plokščių horizontalus ilgis ne mažiau 160 cm, neįskaitant tarpų.
44.4. Judantys elementai saugiai pritvirtinti; pateikiamas visos sistemos išdėstymas ir konkrečiai sienai skirtas montavimo sprendinys.
	Gamintojas ir modelis:

	45. Gyvūnų vaizdų ir požymių poravimo žaidimas
	1 vnt.
	45.1. Ne mažiau kaip 12 porų kortelių, lentelių ar kitų elementų.
45.2. Poruojami tarpusavyje susiję gyvūnų vaizdai, jų požymiai, buveinės, jaunikliai ar kiti logiškai susiję vaizdai.
45.3. Žaidimas skirtas atpažinimo, poravimo ir kalbos lavinimo veikloms.
	Gamintojas ir modelis:

	46. Stalas su trimis stalo žaidimais
	1 vnt.
	46.1. Stabilus stalas.
46.2. Aukštis ir pagrindiniai horizontalūs matmenys – apie 60–80 cm.
46.3. Komplekte ne mažiau kaip 3 stalo žaidimai, iš kurių turi būti šachmatai ir šaškės. Trečias žaidimas gali būti pasirinktas tiekėjo.
46.4. Pateikiamos visos žaidimams reikalingos dalys.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	47. Spalvotų minkštų čiužinukų komplektas
	1 kompl.
	47.1. Ne mažiau 5 atskiri čiužinukai, komplekte ne mažiau 3 skirtingos spalvos.
47.2. Kiekvieno dydis ne mažiau 100 × 50 cm, storis ne mažiau 5 cm.
47.3. Elastingas porolono ar analogiškas užpildas, lengvai valomas lankstus apmušalas.
47.4. Čiužinukus galima sudėti vieną ant kito ar kitaip kompaktiškai laikyti; gamintojas nurodo leidžiamas naudojimo patalpose ir lauke sąlygas.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	48. Lytėjimo, uoslės ir klausos stimuliavimo priemonė
	6 vnt.
	48.1. Kiekvienas iš 6 funkcinių vienetų turi teikti lytėjimo, kvapo ir girdimo garso stimulą.
48.2. Leidžiama viena integruota priemonė arba rinkinys iš kvapnios tekstūruotos priemonės ir atskiro garsinio elemento.
48.3. Pagrindinės rankomis liečiamos kvapnios priemonės matmuo ne mažiau 12 cm; garsinis elementas skirtas saugiai manipuliuoti rankomis.
48.4. Pateikiamos naudojimo, valymo ir kvapo sudėties / saugaus naudojimo instrukcijos.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	49. Veiklos panelė
	1 vnt.
	49.1. Viena prie sienos tvirtinama veiklų sistema iš vienos ar daugiau plokščių, turinti ne mažiau 5 skirtingų veiklų zonas.
49.2.Bendras sumontuotų aktyvių plokščių horizontalus ilgis ne mažiau 180 cm, neįskaitant tarpų.
49.3. Judantys elementai saugiai pritvirtinti; pateikiamas visos sistemos išdėstymas ir konkrečiai sienai skirtas montavimo sprendinys.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	50. Smulkiosios motorikos manipuliacinis žaidimas
	1 vnt.
	50.1. Ne mažiau 5 manipuliacinės užduotys, kuriose elementai įstatomi, ištraukiami, sukami, atrakina ar atlaisvina kitą elementą.
50.2. Ne mažiau 5 atitinkami judantys ar įstatomi elementai.
50.3. Priemonė skirta rankų koordinacijai ir smulkiajai motorikai lavinti.
50.4. Jei yra palaidų dalių, pateikiamas visoms dalims tinkamas maišelis ar dėklas.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	51. Dėlionė-mozaika
	1 vnt.
	51.1. Tvirtas daugkartinio naudojimo mozaikos pagrindas arba sujungiamų pagrindų rinkinys.
51.2. Ne mažiau 150 įvairių spalvų įstatomų ar sudedamų elementų.
51.3. Elementai leidžia kurti daugiau kaip vieną kompoziciją; gali būti pavyzdžių kortelių.
51.4. Pateikiama gamintojo amžiaus rekomendacija bei saugaus manipuliavimo ir laikymo instrukcija; komplekte laikymo priemonė.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:

	52. Montavimo paslauga
	1 pasl.
	52.1. Tiekėjas pristato, surenka, sumontuoja ir paruošia naudoti jo tiekiamos pirkimo dalies įrangą, įskaitant gamintojo numatytus laikiklius, tvirtinimus, maitinimo ir ryšio jungtis.
52.2. Perkančiosios organizacijos pateikiamoje preliminarioje patalpos schemoje pažymėtos vietos nėra konkretaus gamintojo gaminių tikslių montavimo vietų nustatymas.
Galutinės montavimo vietos tikslinamos pagal: konkrečių siūlomų gaminių matmenis; gamintojo reikalavimus; saugos zonas; faktines patalpos sąlygas.
52.3. Prieš montuodamas tiekėjas patikrina siūlomos tvirtinimo vietos tinkamumą jo tiekiamai įrangai ir parenka konkrečiai įrangai tinkamas tvirtinimo priemones. Pakabinama įranga montuojama tik į atitinkamai apkrovai tinkamas konstrukcijas.
52.4. Tiekėjas sujungia ir sukonfigūruoja tarpusavyje susijusią jo tiekiamą įrangą, sutvarko jo įrangos kabelius, patikrina veikimą, pademonstruoja pagrindines funkcijas ir supažindina darbuotojus su įrangos naudojimu.
52.5. Jeigu konkretaus siūlomo gaminio montavimui būtini papildomi elektros taškai, konstrukcijų stiprinimas ar kiti techninėje specifikacijoje aiškiai nenumatyti statybos darbai, tiekėjas apie tokį poreikį turi informuoti Perkančiąją organizaciją prieš montavimo darbus.
Papildomi statybos darbai laikomi tiekėjo prievole tik tada, jeigu jų atlikimas aiškiai numatytas pirkimo dokumentuose.
	Gamintojas ir modelis:

Reikšmės pagal punktų numerius:

Dokumentas ir puslapis:

Nuoroda į gamintojo ar oficialaus tiekėjo interneto svetainę:




4. PATALPŲ ĮRANGOS IŠDĖSTYMO SCHEMA

4.1. Perkančiosios organizacijos pateikiama patalpos įrangos išdėstymo schema yra preliminari ir parengta ne masteliu. Schema skirta numatomoms įrangos vietoms ir funkcinėms zonoms parodyti ir: nenustato konkretaus gamintojo; nenustato konkretaus modelio; nenustato tikslios gaminio formos; nenustato tikslių gaminio matmenų, išskyrus techninėje specifikacijoje nustatytus minimalius ar maksimalius reikalavimus. Tiekėjas gali siūlyti kitokios formos, konstrukcijos, matmenų ar technologijos lygiavertį gaminį, jeigu jis atitinka techninėje specifikacijoje nustatytas funkcijas ir gali būti saugiai naudojamas bei sumontuotas numatytoje patalpoje.
4.2. Galutinės montavimo vietos derinamos prieš montavimą pagal konkrečiai pasiūlytų gaminių technines charakteristikas ir faktines patalpos sąlygas.
.[image: ]



4.3. Patalpos schema pagal techninio darbo projektą 

[image: ]

4. APLINKOSAUGINIAI REIKALAVIMAI
4.1. Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4.4 papunkčiu - „prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos“.

Sensorinés patalpos irangos iSdéstymo schema

Alytaus r. Simno gimnazijos specialiojo ugdymo skyrius
Vytauto g. 83, Simnas

Rinkos konsultacijai. Matmenys milimetrais. Numeriai atitinka specifikacijos pozicijas.

Langas Langas
Pazymeétuy poziciju paaiskinimas
1 Projektorius ir valdymo jranga 16 Mobili interaktyvi projekcija
1G Du garsiakalbiai prie sienos 17 Sviecianti sieniné ploksté
2 Du burbuly vamzdZiai 18 Masazinis kréslas
3 Du sieniniai veidrodziai 19 Svieciantis kilimas
4-6 Platforma, gijos ir valdiklis 20 Grindy ir sienos sistema
7 UZuolaida ties dury anga 24 Trys sédmaisiai
8-10 Sviesos stalas ir priedai 26 Sesios luby ploksteés
12 Pakabinamas kréslas 27 Interaktyvi smélio dézé
31 Svieciantis kamuoliuky baseinas

Brézinyje nepazyméty poziciju montavimo vietos atskirai derinamos su uzsakovu prie$ montuojant.
Matmenys perkelti i$ uzsakovo pateikto plano. * ligis 8 690 mm apskaiciuotas: 7 180 + 1 000 + 510 mm.

|rangos kontdrai ir langy vietos orientaciniai; jy dydZiai Sioje schemoje nenustatomi. Dury varstymas, tvirtinimai, luby aukstis,
elektros taskai ir praéjimai tikslinami prie$ montuojant.

Schema pagal naujg patalpos matmeny plang ir ankstesnj pateikta jrangos iSdéstyma. 2026-10-20.

